बेटियों को बेटी होने के गर्व के साथ पालें- अंजू
महिलाओंको समाज में सम्मान पाना है तो पहले खुद अपना सम्मान करना सीखें। मां अपनी बेटियों को बेटी होने के गर्व के साथ पाले। बेटी को बेटे की तरह नहीं, बल्कि स्त्रियोचित गुणों के साथ पालें। बेटी की परवरिश इस तरह हो कि उसे बेटी होने की ग्लानि नहीं, बल्कि बेटी होने का गर्व महसूस हो। यह बातें बिष्टुपुर स्थित एक होटल में महिला क्लब सोसायटी फॉर क्रिएशन की ओर से आयोजित फाग उत्सव में अतिथि समाजसेवी अंजू सिन्हा ने कहीं। कार्यक्रम के दौरान ज्योति जैन ने होली पर लिखी कुछ कविताएं पढ़ीं। इसके बाद फूलों की होली खेलने का दौर शुरू हुआ। महिलाओं ने सबसे पहले एक-दूसरे को अबीर-गुलाल लगाकर होली की मुबारकबाद दी। इसके बाद होली के भोजपुरी गीतों के साथ ठुमके लगाए। इस अवसर पर लता सिंह, अनिता सिंह, रुक्मिणी देवी सहित अन्य सदस्य उपस्थित थीं।
बिष्टुपुर में सोसायटी फॉर क्रिएशन के फाग उत्सव में शामिल महिलाएं।
hin_Deva hin_Deva bho_Deva